Канцэрт прайшоў на ура! Мы хацелі, каб другі вясновы сольнік быў больш якрім, крутым, дынамічным, чым першы (ён адбыўся 2015.09.12). Шмат сіл і энергіі ўклалі ў падрыхтоўку, бо яго рабілі сваімі сіламі, і атрымалі найвелізарнейшы пазітыўны зарад. Вядома ж, канцэрт выйшаў бомбавы дзякуючы ўсім тым людзям, якія прыйшлі на сольнік. У музычнай частцы мы пастараліся абяднаць фактычна ўвесь матэрыял за 8 гадоў існаваньня гурта (гэта значыць, пачынаючы з рэлізаў 2008 году). Было шмат сьвятла, выдатныя вядоўцы, якія давалі нам адпачыць, а публіку заводзілі вясёлымі конкурсамі і дарылі мноства падарункаў ад гурта, таксама, упершыню мы стварылі і прадэманстравалі відэасуправаджэньне для кожнай песьні, што надало канцэрту яшчэ большай атмасфернасьці і моцы. Як заўсёды, мы намагаліся выкладвацца на поўную, гэтак жа было і па іншы бок сцэны — нашая вялікая MSFamily уладкоўвала поўны адрыў.